ai4bharat/Pralekha huggingface dataset:
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે ચક્રવાત ‘વાયુ’ પર ઉચ્ચ સ્તરીય સમિતિની અધ્યક્ષતા કરી
નવી દિલ્હી, 11-06-2019
કેન્દ્રીય ગૃહ મંત્રી શ્રી અમિત શાહની અધ્યક્ષતામાં આજે ઉચ્ચ સ્તરીય બેઠક યોજાઈ હતી, જેમાં ચક્રવાત ‘વાયુ’ને પરિણામે ઉદભવેલી સ્થિતિનો સામનો કરવા રાજ્ય અને કેન્દ્ર સરકારનાં મંત્રાલયો/વિભાગોની તૈયારીની સમીક્ષા કરવામાં આવી હતી.
ભારતીય હવામાન વિભાગ એ જાણકારી આપી હતી કે, ચક્રવાત ‘વાયુ’ ગુજરાતનાં દરિયાકિનારા પર પોરબંદર અને મહુવા વચ્ચે લગભગ વેરાવળ અને દીવ વિસ્તારમાં 13મી જૂન, 2019નાં રોજ વહેલી સવારે 110- 120 કિલોમીટર પ્રતિકલાક થી 135 કિલોમીટર પ્રતિકલાકની ઝડપે પવન સાથે ભયાનક વાવાઝોડા સાથે વરસાદ આવે એવી અપેક્ષા છે. એનાથી ગુજરાતનાં દરિયાકિનારાનાં જિલ્લાઓમાં ભારે વરસાદ થવાની સંભાવના પણ રહેલી છે અને કચ્છ, દેવભૂમિ દ્વારકા, પોરબંદર, જૂનાગઢ, દીવ, ગીર સોમનાર, અમરેલી અને ભાવનગર જિલ્લાનાં દરિયાકિનારનાં નીચાણવાળા વિસ્તારોમાં ચક્રવાત આવવાનાં સમયે 1.5 મીટરથી વધારે ઊંચાઈ ધરાવતી મોટી ભરતી આવવાની શક્યતા છે. ભારતીય હવામાન વિભાગ 9 એપ્રિલથી સંબંધિત તમામ રાજ્યોમાં નિયમિતપણે બુલેટિન જાહેર કરે છે.
સમીક્ષા પછી કેન્દ્રિય ગૃહ મંત્રી શ્રી અમિત શાહે વરિષ્ઠ અધિકારીઓને લોકોને સલામત સ્થળે ખસેડવા અને વીજળી, ટેલિકોમ્યુનિકેશન્સ, તબીબી સારવાર અને પીવાનાં પાણી વગેરે જેવી તમામ આવશ્યક સેવાઓ જાળવવાની સુનિશ્ચિતતા કરવા શક્ય તમામ પગલાં લેવાની તથા આ આવશ્યક સેવાઓને નુકસાન થવાનાં કિસ્સામાં તાત્કાલિક ધોરણે તેમને પુનઃસ્થાપિત કરવાની સૂચના આપી હતી. તેમણે કન્ટ્રોલ રૂમની 24x7 કામગીરી માટે પણ સૂચના પણ આપી હતી.
આ બેઠકમાં કેન્દ્રીય ગૃહ સચિવ શ્રી રાજીવ ગૌબા, ભૂવિજ્ઞાન મંત્રાલયનાં સચિવ ડૉ. એમ. રાજીવન તથા આઇએમડી અને ગૃહ મંત્રાલયનાં વરિષ્ઠ અધિકારીઓ ઉપસ્થિત રહ્યાં હતાં.
કેબિનેટ સચિવ શ્રી પી. કે. સિંહાએ આજે મોડે રાષ્ટ્રીય કટોકટી વ્યવસ્થાપન સમિતિની બેઠકનું આયોજન પણ કર્યું છે, જેથી રાજ્ય અને કેન્દ્ર સરકારની સંસ્થાઓની તૈયારીઓની સમીક્ષા કરી શકાય. આ બેઠકમાં ગુજરાતનાં મુખ્ય સચિવ અને દીવ વહીવટીતંત્રનાં સલાહકાર પણ ઉપસ્થિત રહેશે.
ગૃહ મંત્રાલય રાજ્ય સરકારો/કેન્દ્રશાસિત પ્રદેશો અને કેન્દ્ર સરકારની સંબંધિત સંસ્થાઓ સાથે સતત સંપર્કમાં છે. એનડીઆરએફએ હોડીઓ, ટ્રી-કટર્સ, ટેલિકોમ ઉપકરણો વગેરે સાથે 26 ટીમોને પહેલેથી જ તૈયાર રાખી છે અને ગુજરાત સરકારની વિનંતી મુજબ વધુ 10 ટીમો તૈયાર થઈ રહી છે.
ભારતીય તટરક્ષક દળ, નૌકાદળ, સૈન્ય અને વાયુદળનાં એકમોને પણ તૈનાત રાખવામાં આવ્યાં છે તથા દેખરેખ માટે વિમાન અને હેલિકોપ્ટરો હવાઈ સર્વેક્ષણ કરી રહ્યાં છે.
DK/NP/J.Khunt/GP
(Visitor Counter : 335
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 213.91 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 18,81,319 ડોઝ આપવામાં આવ્યા
ભારતમાં સક્રિય કેસનું ભારણ 50,594 થયું
સક્રિય કેસનું ભારણ હાલમાં 0.11 છે
સાજા થવાનો દર હાલમાં 98.7% નોંધાયો
છેલ્લા 24 કલાકમાં 7,094 દર્દીઓ સાજા થયા, કુલ વધીને 4,38,93,590 દર્દીઓ સાજા થયા
છેલ્લા 24 કલાકમાં ભારતમાં 5,379 નવા કેસ નોંધાયા
દૈનિક પોઝિટિવીટી દર 1.67% પહોંચ્યો
સાપ્તાહિક પોઝિટિવીટી દર હાલમાં 2.0% છે
કુલ 88.80 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,21,917 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 104
પ્રધાનમંત્રીનું કાર્યાલય
એશિયન ગેમ્સ 2022માં RS:X મેન્સ ઈવેન્ટમાં બ્રોન્ઝ મેડલ જીતવા બદલ પ્રધાનમંત્રી શ્રીએ ઈબાદ અલીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સેઇલિંગમાં ઇબાદ અલીના શાનદાર પ્રદર્શનને બિરદાવ્યું છે અને હાંગઝોઉમાં એશિયન ગેમ્સ 2022માં RS:X મેન્સ ઇવેન્ટમાં બ્રોન્ઝ મેડલ જીતવા બદલ તેમને અભિનંદન આપ્યા છે.
પ્રધાનમંત્રી શ્રીએ X પર પોસ્ટ કર્યું:
“સેલિંગમાં ઇબાદ અલીનું શાનદાર પ્રદર્શન. એશિયન ગેમ્સમાં RS:X મેન્સ ઈવેન્ટમાં બ્રોન્ઝ મેડલ જીતીને તેમણે આપણને ગૌરવનો અનુભવ કરાવ્યો છે.
તેમની સિદ્ધિઓ દર્શાવે છે કે આપણી યુવા પ્રતિભાઓ માટે કશું જ અશક્ય નથી. તેમને મારી શુભેચ્છાઓ. ”
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અંગે અપડેટ્સ
કોવિડ પોઝિટીવિટીનો રાષ્ટ્રીય દર 6.73 જ્યારે સંખ્યાબંધ રાજ્યોમાં પોઝિટીવિટીનો દર ઓછો નોંધાયો
કેન્દ્ર સરકારના પ્રયાસોના કારણે દિલ્હીમાં પરીક્ષણોની સંખ્યામાં નોધપાત્ર વૃદ્ધિ થઇ જ્યારે પોઝિટીવિટીના દરમાં ઘટાડો નોંધાયો
દેશમાં કોવિડ-19 મહામારીના અસરકારક રીતે વ્યવસ્થાપન માટે કેન્દ્ર સરકાર અને રાજ્યો/ કેન્દ્ર શાસિત પ્રદેશોની સરકારો દ્વારા સંયુક્ત રીતે સંકલિત પ્રયાસો હાથ ધરવામાં આવ્યા છે.
સંકલિત પ્રયાસોના ભાગરૂપે, કેન્દ્ર સરકારે પરીક્ષણની સંખ્યામાં વધારો કરવા પર, તાત્કાલિક સંપર્ક ટ્રેસિંગ કરવા પર અને પોઝિટીવ નોંધાયેલા કેસોના સમયસર તબીબી વ્યવસ્થાપન પર વિશેષ ભાર મૂક્યો હતો. આના કારણે રાજ્યોમાં નોંધપાત્ર પ્રમાણમાં કોવિડના પરીક્ષણની ક્ષમતામાં વધારો કરવામાં મદદ મળી છે.
આ પ્રયાસોના પરિણામે દેશમાં કોવિડના કેસોની પોઝિટીવિટીમાં ઘટાડો થયો છે. હાલમાં દેશનો સરેરાશ પોઝિટીવિટી દર 6.73% છે.
5 જુલાઇ 2020ની સ્થિતિ અનુસાર રાષ્ટ્રીય સરેરાશ પોઝિટીવિટી દરની સરખામણીએ ઓછો પોઝિટીવિટી દર ધરાવતા અને રાષ્ટ્રીય સરેરાશની સરખામણીએ પ્રત્યેક એક મિલિયન વ્યક્તિએ વધુ પરીક્ષણો ધરાવતા ટોચના પાંચ રાજ્યો:
|
|
અનુક્રમ નંબર
|
|
રાજ્ય
|
|
પોઝિટીવિટી દર 
|
|
પ્રત્યેક એક મિલિયન વ્યક્તિએ પરીક્ષણ
|
|
1
|
|
ભારત 
|
|
6.73
|
|
6,859
|
|
2
|
|
પુડુચેરી
|
|
5.55
|
|
12,592
|
|
3
|
|
ચંદીગઢ
|
|
4.36
|
|
9,090
|
|
4
|
|
આસામ
|
|
2.84
|
|
9,987
|
|
5
|
|
ત્રિપુરા
|
|
2.72
|
|
10,941
|
|
6
|
|
કર્ણાટક
|
|
2.64
|
|
9,803
|
|
7
|
|
રાજસ્થાન
|
|
2.51
|
|
10,445
|
|
8
|
|
ગોવા
|
|
2.5
|
|
44,129
|
|
9
|
|
પંજાબ
|
|
1.92
|
|
10,257
દિલ્હીમાં, કેન્દ્ર શાસિત પ્રદેશ દ્વારા હાથ ધરવામાં આવેલા પ્રયાસોમાં કેન્દ્ર સરકારની મદદથી નોંધપાત્ર વેગ મળ્યો છે અને પરીક્ષણોની સંખ્યામાં વધારો થઇ શક્યો છે. RT-PCR પરીક્ષણો અને માત્ર 30 મિનિટમાં થઇ શકે તેવા નવા રેપિડ એન્ટિજેન પોઇન્ટ-ઓફ-કેર  પરીક્ષણોના કારણે અહીં પરીક્ષણોની સંખ્યામાં નોંધપાત્ર વધારો થઇ શક્યો છે.
ભારત સરકાર દ્વારા હાથ ધરવામાં આવેલા કેન્દ્રિત અને સઘન પ્રયાસોના પરિણામે, દરરોજ પરીક્ષણની સંખ્યા માત્ર 5481  હતી તે હાલમાં ખૂબ જ મોટી સંખ્યામાં વધીને 1 થી 5 જુલાઇ 2020 દરમિયાન દરરોજ સરેરાશ 18,766 થઇ ગઇ છે. દિલ્હીમાં નોંધપાત્ર સંખ્યામાં પરીક્ષણો વધારવામાં આવ્યા હોવા છતાં, પોઝિટીવિટી દરમાં નોંધપાત્ર ઘટાડો થયો છે અને છેલ્લા ત્રણ અઠવાડિયામાં આ દર 30%થી ઘટીને અંદાજે 10% સુધી પહોંચી ગયો છે.
GP/DS
(
મંત્રીમંડળ
મંત્રીમંડળે ભારત અને જાપાન વચ્ચેની દ્વિપક્ષીય વિનિમય વ્યવસ્થાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાન વચ્ચેની દ્વિપક્ષીય વિનિમય વ્યવસ્થા  માટેનાં સમજૂતી કરારમાં આગળ વધવા માટેની દરખાસ્તને મંજૂરી આપી દીધી છે અને તેણે વધુમાં વધુ 75 બિલિયન અમેરિકી ડોલર સાથે આરબીઆઈ અને બેંક ઑફ જાપાન વચ્ચે દ્વિપક્ષીય વિમિમય વ્યવસ્થા માટે એકનાં સમજૂતી કરાર પર હસ્તાક્ષર કરવા રીઝર્વ બેંક ઑફ ઇન્ડિયા ને અધિકાર આપ્યો છે.
મુખ્ય લક્ષણો:
વિનિમય વ્યવસ્થા ભારત અને જાપાન વચ્ચેની એક સમજૂતી છે જેનો ઉદ્દેશ્ય વિદેશી હુંડીયામણમાં ટૂંકા ગાળાની ખોટને પહોંચી વળવા માટે બેલેન્સ ઑફ પેમેન્ટના યોગ્ય સ્તરને જાળવી રાખવા માટે વધુમાં વધુ 75 બિલિયન અમેરિકી ડોલરની રકમને મૂળભૂત રીતે આદાન-પ્રદાન કરવાનો અને પુનઃ આદાનપ્રદાન કરવાનો છે.
લાભો:
બીએસએ ભારત અને જાપાન વચ્ચે આપત્તિના સમયે અને આંતરરાષ્ટ્રીય વિશ્વાસ સંપાદિત કરવા માટે એકબીજાને સહાય કરવાના વ્યુહાત્મક રાજકીય ઉદ્દેશ્ય માટેના પારસ્પરિક સહયોગનું એક સારું ઉદાહરણ છે. આ સુવિધા વડે મંજૂર કરવામાં આવેલ રકમ ભારત માટે તાત્કાલિક ઉપયોગ કરવા માટે ઉપલબ્ધ હશે. આ વ્યવસ્થા અમલમાં આવતા ભારતીય કંપનીઓ માટે વિદેશી મૂડીનો ઉપયોગ કરવાના અવસરો ખુલશે કારણ કે દેશના આદાન-પ્રદાન દરની સંતુલિતતામાં વધુ વિશ્વાસ સંપાદિત થયેલો હશે. બેલેન્સ ઑફ પેમેન્ટ માંથી ઉદભવતી સમસ્યાઓને ઉકેલવા માટે આ પ્રકારના વિનિમયની ઉપલબ્ધતા એ સ્થાનિક ચલણ પર થતા કાલ્પનિક આક્રમણો નિર્ધારિત કરશે અને આદાન-પ્રદાન દરની અસ્થિરતાની આરબીઆઈની સક્ષમતાને પણ વ્યાપકપણે વધારશે.
આ વ્યવસ્થા એ ભારત અને જાપાન વચ્ચેની પારસ્પરિક આર્થિક સહયોગ અને વિશેષ વ્યુહાત્મક અને વૈશ્વિક ભાગીદારીમાં વધુ એક સીમાચિહ્ન સમાન છે.
RP
(Visitor Counter : 154
પ્રધાનમંત્રીનું કાર્યાલય
પ્રધાનમંત્રી કોવિડ-19ની સારવારમાં લાગેલા દેશભરમાં વિવિધ રાજ્ય અને જિલ્લા અધિકારીઓ સાથે સંવાદ કરશે
પ્રધાનમંત્રી શ્રી નરેન્દ્ર મોદી 18 મેના રોજ સવારે 11 વાગે રાજ્યો અને જિલ્લાઓના ફિલ્ડ અધિકારીઓ સાથે સંવાદ કરશે અને મહામારીના સંચાલનમાં તેમના અનુભવ વિશે જાણકારી મેળવવા અને અન્ય અધિકારીઓ સાથે વહેંચવા સંવાદ કરશે.
આ જિલ્લાઓમાંથી ઘણા જિલ્લાઓમાં કોવિડ-19ના કેસોમાં મોટો વધારો થયો છે અને બહોળા પ્રમાણમાં ઇન્ફેક્શન જોવા મળે છે.
વિવિધ રાજ્યો અને જિલ્લાઓમાં કોવિડ-19 સામેની લડાઈનું નેતૃત્વ ફિલ્ડ સ્તરના અધિકારીઓ કરી રહ્યાં છે. તેમાંથી ઘણા અધિકારીઓએ સારી પહેલો હાથ ધરી છે અને નવીન સમાધાનો પ્રસ્તુત કર્યા છે. આ પ્રકારની પહેલોને બિરદાવવાથી અસરકારક પ્રતિસાદ યોજના વિકસાવવામાં, લક્ષિત વ્યૂહરચનાનો અમલ કરવામાં અને જરૂરી નીતિગત હસ્તક્ષેપો કરવા માટે ટેકો મેળવવામાં મદદ મળશે. ઘણી અસરકારક પહેલો હાથ ધરવામાં આવી છે – જેમાં મહામારીને નિયંત્રણમાં રાખવા કન્ટેઇન્મેન્ટના કડક પગલાં સુનિશ્ચિત કરવાથી લઈને જીવલેણ બીજી લહેરનું સંચાલન કરવા માટે હેલ્થકેર સુવિધાઓ તૈયાર કરવી, હેલ્થકેર વર્કફોર્સ ઉપલબ્ધ કરાવવી અને લોજિસ્ટિક્સ માટે પુરવઠાની સતત સાંકળ ઊભી કરવા જેવી પહેલો સામેલ છે – આ જિલ્લાઓમાં સ્થિતિસંજોગોનું વ્યવસ્થાપન કરવાના તેમના સતત પ્રયાસોને પગલે સફળતા પણ મળી છે, જેને દેશભરમાં પુનરાવર્તન કરી શકાશે.
આદરણીય પ્રધાનમંત્રી સાથે સંવાદમાં અધિકારીઓ કેટલીક શ્રેષ્ઠ પ્રેક્ટિસની જાણકારી આપશે તેમજ કોવિડ-19 સામે ચાલુ લડાઈમાં સફળતા મેળવવા માટે, ખાસ કરીને અર્ધશહેરી અને ગ્રામીણ વિસ્તારો માટે ઉપયોગી સૂચનો આપશે અને વિવિધ ભલામણો કરશે,.
આવતીકાલની બેઠકમાં કર્ણાટક, બિહાર, અસમ, ચંદીગઢ, તમિલનાડુ, ઉત્તરાખંડ, મધ્યપ્રદેશ, ગોવા, હિમાચલપ્રદેશ, દિલ્હીમાંથી અધિકારીઓ સામેલ થશે.
SD/GP/JD
(
પ્રધાનમંત્રીનું કાર્યાલય
હિમાચલ પ્રદેશના કુલ્લુમાં બસ અકસ્માતથી પીએમ દુઃખી
PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ હિમાચલ પ્રદેશના કુલ્લુ જિલ્લામાં એક દુ:ખદ બસ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. પ્રધાનમંત્રીએ ની મૃતકના નજીકના સંબંધીઓને રૂ. 2 લાખ અને બસ અકસ્માતમાં ઘાયલ થયેલા લોકોને પ્રધાનમંત્રી રાષ્ટ્રીય રાહત ફંડ  માંથી રૂ. 50,000 એક્સ-ગ્રેશિયા પણ જાહેર કરી છે.
center>
પ્રધાનમંત્રી કાર્યાલયે ટ્વીટ કર્યું;
"હિમાચલ પ્રદેશના કુલ્લુમાં બસ દુર્ઘટના હ્રદયદ્રાવક છે. આ દુ:ખદ ઘડીમાં મારા વિચારો શોકગ્રસ્ત પરિવારો સાથે છે. હું આશા રાખું છું કે ઈજાગ્રસ્તો વહેલામાં વહેલી તકે સ્વસ્થ થાય. સ્થાનિક વહીવટીતંત્ર અસરગ્રસ્તોને તમામ શક્ય સહાય પૂરી પાડી રહ્યું છે: પીએમ @narendramodi "
"પ્રધાનમંત્રી હિમાચલ પ્રદેશમાં દુ:ખદ બસ દુર્ઘટનાને કારણે જીવ ગુમાવનારા લોકોના નજીકના સંબંધીઓ માટે PMNRF તરફથી પ્રત્યેક 2 લાખ રૂપિયાની એક્સ-ગ્રેશિયા મંજૂર કર્યા છે. ઘાયલોને 50,000 રૂપિયા આપવામાં આવશે. "
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જન આંદોલન શરૂ કર્યું અને દરેકને કોરોના સામેની લડતમાં એક થવા આહ્વાન કર્યું
પ્રધાનમંત્રી શ્રી નરેન્દ્ર મોદીએ આજે એક જન આંદોલન શરૂ કર્યું અને દરેકને કોરોના સામેની લડતમાં એક થવા આહ્વાન કર્યું.
એક ટવીટમાં પ્રધાનમંત્રીએ કોરોના સામેની લડતમાં બધાને એક થવા આહ્વાન કર્યું હતું. "માસ્ક પહેરો, હાથ ધૂઓ, સામાજિક અંતરનું પાલન કરો અને બે ગજના અંતરને અનુસરો" ના મુખ્ય સંદેશાને પુનરાવર્તિત કરતા પ્રધાનમંત્રીએ કહ્યું હતું કે, આપણે એક સાથે સફળ થઈશું અને કોવિડ -19 સામે જીત મેળવીશું.
લોક ભાગીદારીને પ્રોત્સાહિત કરવાના હેતુથી આ અભિયાન શરૂ કરવામાં આવી રહ્યું છે. અભિયાન અંતર્ગત, દરેક જણ કોવિડ-19 પ્રતિજ્ઞા લેશે. કેન્દ્ર સરકારના મંત્રાલયો / વિભાગો અને રાજ્ય સરકારો / કેન્દ્રશાસિત પ્રદેશો દ્વારા અનુરૂપ સંયોજિત યોજના અમલમાં મૂકવામાં આવશે:
- ઉચ્ચ કેસ-ભારણવાળા જિલ્લાઓ- પ્રદેશોમાં વિશિષ્ટ લક્ષિત સંદેશાવ્યવહાર.
- દરેક નાગરિક સુધી પહોંચવા માટે સરળ અને સાદી ભાષામાં સમજી શકાય તેવા સંદેશા
- બધા મીડિયા પ્લેટફોર્મનો ઉપયોગ કરીને દેશભરમાં પ્રસાર
- જાહેર સ્થળોએ બેનરો અને પોસ્ટરો; ફ્રન્ટલાઈન કામદારોને સામેલ કરવા અને સરકારી યોજનાઓના લાભાર્થીઓને લક્ષ્યાંકિત કરવા
- સરકારી પરિસરમાં હોર્ડિંગ્સ / દિવાલ પેઇન્ટિંગ્સ / ઇલેક્ટ્રોનિક ડિસ્પ્લે બોર્ડ
- સંદેશને ઘર સુધી પહોંચાડવા માટે સ્થાનિક અને રાષ્ટ્રીય પ્રભાવકોનો સમાવેશ
- નિયમિત જાગૃતિ પેદા કરવા માટે મોબાઈલ વાન ચલાવવી
- ઓડિયો સંદેશાઓ; જાગૃતિ અંગેની પત્રિકાઓ / બ્રોશરો
- કોવિડ સંદેશાઓનો પ્રસાર કરવા માટે સ્થાનિક કેબલ ઓપરેટર્સનો ટેકો મેળવવો
- અસરકારક પહોંચ અને તેના પ્રભાવ માટે મીડિયા પ્લેટફોર્મને અભિયાનમાં સંકલિત કરવા
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રી શ્રીએ U20 વર્લ્ડ ચેમ્પિયનશિપમાં 16 મેડલ જીતવા બદલ ભારતીય કુસ્તી ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય કુસ્તી ટીમને U20 વર્લ્ડ ચેમ્પિયનશિપમાં 16 મેડલ  જીતવા બદલ અભિનંદન પાઠવ્યા છે.
પ્રધાનમંત્રીશ્રીએ ટ્વીટ કર્યું;
"આપણા કુસ્તીબાજોએ આપણને ફરીથી ગર્વનો અનુભવ કરાવ્યો! U20 વર્લ્ડ ચેમ્પિયનશિપમાં 16 મેડલ  જીતવા બદલ આપણી ટીમને અભિનંદન. આ ભારતનું અત્યાર સુધીનું સર્વશ્રેષ્ઠ પ્રદર્શન છે. તે ભવિષ્ય પણ દર્શાવે છે કે ભારતીય કુસ્તી સલામત હાથમાં છે!"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં સતત ઘટાડાના વલણ સાથે કુલ સક્રિય કેસોનું ભારણ ઘટીને 23,43,152 થયું; છેલ્લા 24 કલાકમાં સક્રિય કેસોની સંખ્યામાં 76,755 દર્દીનો ઘટાડો
1.86 લાખ નવા કેસ સાથે, છેલ્લા 44 દિવસમાં દૈનિક ધોરણે સૌથી ઓછા નવા કેસો નોંધાયા
સળંગ 12 દિવસમાં દૈનિક ધોરણે 3 લાખ કરતાં ઓછા નવા કેસ નોંધાયા
સતત 15 દિવસથી દૈનિક ધોરણે નવા સંક્રમિતોની સરખામણીએ સાજા થનારા દર્દીઓની સંખ્યા વધારે જળવાઇ રહી
સાજા થવાનો દર વધીને 90.34% થયો
દૈનિક પોઝિટીવિટી દર 9.00%; સતત ચાર દિવસથી 10%થી ઓછો
ભારતમાં સક્રિય કેસોનું ભારણ સતત ઘટી રહ્યું છે અને હાલમાં કુલ સક્રિય કેસોની સંખ્યા ઘટીને 23,43,152 થઇ ગઇ છે. 10 મે 2021ના રોજ સક્રિય કેસોની સર્વોચ્ચ સંખ્યા નોંધાયા પછી તેમાં સતત ઘટાડાનું વલણ જળવાઇ રહ્યું છે.
છેલ્લા 24 કલાકમાં સક્રિય કેસોની સંખ્યામાં 76,755 દર્દીનો ચોખ્ખો ઘટાડો થયો છે અને ભારતમાં નોંધાયેલા કુલ પોઝિટીવ કેસોમાંથી સક્રિય કેસોનો આંકડો હવે 8.50% રહ્યો છે.
દૈનિક ધોરણે નવા કેસોની સંખ્યામાં સતત ઘટાડાના ભાગરૂપે, દેશમાં સતત 12 દિવસથી દૈનિક ધોરણે નવા નોંધાતા કેસોની સંખ્યા 3 લાખ કરતાં ઓછી જળવાઇ રહી છે.
છેલ્લા 24 કલાકમાં દૈનિક ધોરણે નવા 1,86,364 કેસ નોંધાયા છે.
ભારતમાં સતત 15 દિવસથી દૈનિક ધોરણે નવા નોંધાતા સંક્રમિતોની સરખામણીએ નવા સાજા થનારા દર્દીઓની સંખ્યા વધારે જળવાઇ રહી છે. છેલ્લા 24 કલાકમાં વધુ 2,59,459 દર્દી સાજા થઇ ગયા છે.
છેલ્લા 24 કલાકમાં દૈનિક ધોરણે નવા કેસોની સરખામણીએ સાજા થનારાની સંખ્યા 73,095 વધારે છે.
મહામારીના પ્રારંભથી આજદિન સુધીમાં કુલ સંક્રમિત થયેલા દર્દીઓમાં 2,48,93,410 લોકો કોવિડ-19માંથી સાજા થઇ ગયા છે અને છેલ્લા 24 કલાકમાં 2,59,459 દર્દી સાજા થયા છે. આના કારણે એકંદરે સાજા થવાનો દર વધીને 90.34% થયો છે.
છેલ્લા 24 કલાકમાં દેશમાં 20,70,508 પરીક્ષણો કરવામાં આવ્યા છે અને આજદિન સુધીમાં થયેલા કુલ પરીક્ષણોની સંખ્યા 33.90 કરોડ થઇ ગઇ છે.
દેશમાં એક તરફ પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 10.42% છે જ્યારે દૈનિક પોઝિટીવિટી દર ઘટ્યો છે અને આજે 9.00% નોંધાયો છે. સળંગ ચાર દિવસથી આ દર 10%થી નીચે જળવાઇ રહ્યો છે.
રાષ્ટ્રવ્યાપી કોવિડ-19 રસીકરણ અભિયાનના ભાગરૂપે આજદિન સુધીમાં દેશમાં કોવિડ-19 વિરોધી રસીના કુલ 20.57 કરોડ ડોઝ આપવામાં આવ્યા છે. અમેરિકા પછી દુનિયામાં ભારત બીજો દેશ છે જેણે રસીના 20 કરોડથી વધારે ડોઝ આપવાનું સીમાચિહ્ન પ્રાપ્ત કર્યું છે.
આજે સવારે 7 વાગ્યા સુધીના હંગામી અહેવાલો અનુસાર દેશમાં કુલ 29,38,367 સત્રોનું આયોજન કરીને રસીના કુલ 20,57,20,660 ડોઝ આપવામાં આવ્યા છે.
આમા સામેલ છે:
|
|
HCWs
|
|
પ્રથમ ડોઝ
|
|
98,28,401
|
|
બીજો ડોઝ
|
|
67,48,360
|
|
FLWs
|
|
પ્રથમ ડોઝ
|
|
1,53,49,658
|
|
બીજો ડોઝ
|
|
84,25,730
|
|
18 થી 44 વર્ષનું વયજૂથ
|
|
પ્રથમ ડોઝ
|
|
1,52,65,022
|
|
45 થી 60 વર્ષનું વયજૂથ
|
|
પ્રથમ ડોઝ
|
|
6,36,22,329
|
|
બીજો ડોઝ
|
|
1,02,22,521
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
5,77,84,682
|
|
બીજો ડોઝ
|
|
1,84,73,957
|
|
કુલ
|
|
20,57,20,660
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ વિશુના ખાસ અવસર પર દરેકને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વિશુના વિશેષ અવસર પર સૌને શુભેચ્છા પાઠવી છે.
પ્રધાનમંત્રીએ ટ્વીટ કર્યું;
“વિશુ પર સૌને શુભેચ્છાઓ. આપ સૌને આવતા વર્ષ માટે શુભકામનાઓ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ચંપારણ સત્યાગ્રહનાં 100 વર્ષઃ પ્રધાનમંત્રી આવતીકાલે સ્વચ્છાગ્રહ પ્રદર્શનનું ઉદ્ઘાટન કરશે;
નાગરિકોને સ્વચ્છાગ્રહી બનવા અને સ્વચ્છ ભારતનું નિર્માણ કરવા અપીલ
પ્રધાનમંત્રી શ્રી નરેન્દ્ર મોદી આવતીકાલે મહાત્મા ગાંધીએ ચંપારણમાં કરેલ સત્યાગ્રહનાં પ્રથમ પ્રયોગનાં 100 વર્ષની ઉજવણી કરવા રાષ્ટ્રીય રાજધાનીમાં ‘સ્વચ્છાગ્રહ - બાપૂ કો કાર્યાંજલિ – એક અભિયાન, એક પ્રદર્શની’ પ્રદર્શનનું ઉદ્ગાટન કરશે. તેઓ આ પ્રસંગે ‘ઓનલાઇન ઇન્ટરેક્ટિવ ક્વિઝ’ પણ લોંચ કરશે, જેનું આયોજન નેશનલ આર્કાઇવ્સ ઓફ ઇન્ડિયા દ્વારા કરવામાં આવ્યું છે.
આ ઇવેન્ટ વિશે એક પછી એક ટ્વીટ કરીને પ્રધાનમંત્રીએ જણાવ્યું હતું કે, ચંપારણ સત્યાગ્રહ ઐતિહાસિક જન આંદોલન હતો, જેની અભૂતપૂર્વ અસર થઈ હતી તથા તેમણે દેશવાસીઓને સ્વચ્છાગ્રહી બનવા અને સ્વચ્છ ભારતનું નિર્માણ કરવા અપીલ કરી હતી.
પ્રધાનમંત્રીએ કહ્યું હતું કે, “આવતીકાલે હું અતિ વિશેષ કાર્યક્રમમાં સામેલ થઈશ - ‘સ્વચ્છાગ્રહ - બાપૂ કો કાર્યાંજલિ – એક અભિયાન, એક પ્રદર્શની.’, જે ઐતિહાસિક ચંપારણ સત્યાગ્રહનાં 100 વર્ષની ઉજવણીના ભાગરૂપે યોજાશે. આ પ્રદર્શનમાં ચંપારણ સત્યાગ્રહ સાથે સંબંધિત બાબતોનું પ્રદર્શન થશે અને તે સ્વચ્છાગ્રહ સાથે સત્યાગ્રહનાં મૂળભૂત સિદ્ધાંતોને જોડશે. આ પ્રદર્શન સ્વચ્છ ભારત તરફ જન આંદોલન ઊભું કરવા સ્વચ્છ ભારત અભિયાન દ્વારા આવરી લેવાયેલ બાબતોને પણ પ્રદર્શિત કરશે. એક સદી અગાઉ ભારતીયો સત્યાગ્રહી બન્યાં હતાં અને સંસ્થાનવાદ સામે લડ્યાં હતાં. અત્યારે ચાલો આપણો સ્વચ્છાગ્રહી બનીએ અને સ્વચ્છ ભારતનું નિર્માણ કરીએ. ચંપારણ સત્યાગ્રહ બાપૂનાં નેતૃત્વમાં થયેલું ઐતિહાસિક જન આંદોલન હતું. તેની અસર અભૂતપૂર્વ હતી.”
(Visitor Counter : 57
મંત્રીમંડળ
મંત્રીમંડળે હોમિયોપેથી બિલ, 2019 માટેના રાષ્ટ્રીય કમિશનમાં અધિકૃત સુધારાઓને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે હોમિયોપેથી બિલ, 2019 માટે હોમિયોપેથી સેન્ટ્રલ કાઉન્સિલ  એક્ટ, 1973 માટે રાષ્ટ્રીય કમિશનમાં અધિકૃત સુધારાઓને મંજૂરી આપી હતી. અત્યારે આ બિલ રાજ્યસભામાં સ્થગિત છે.
આ સુધારાઓ:
- હોમિયોપેથી શિક્ષણના ક્ષેત્રમાં જરૂરી નિયામક સુધારાઓની ખાતરી આપે છે.
- સામાન્ય નાગરિકોના હિતોની રક્ષા કરવા માટે પારદર્શકતા અને જવાબદારીની ખાતરી આપે છે. આ કમિશન દેશના સમગ્ર હિસ્સાઓમાં પરવડે તેવી આરોગ્ય સેવાઓની ઉપલબ્ધીને પ્રોત્સાહન આપશે.
પૂર્વભૂમિકા:
હોમીયોપથી સેન્ટ્રલ કાઉન્સિલ  એક્ટ, 1973 એ સેન્ટ્રલ રજીસ્ટર ઓફ હોમીયોપથી અને તેને સંલગ્ન બાબતોની જાળવણી માટેના સેન્ટ્રલ કાઉન્સિલ ઓફ હોમીયોપથી ફોર રેગ્યુલેશન ઓફ એજ્યુકેશન એન્ડ પ્રેક્ટીસની સ્થાપના માટે ઘડવામાં આવ્યો હતો. આ કાયદો ઇન્ડિયન મેડીકલ કાઉન્સિલ એક્ટ 1956ની તર્જ પર તૈયાર કરવામાં આવ્યો હતો. તેના કાર્યો, બંધારણ, નિયમન કરતી શક્તિઓ એ મેડીકલ કાઉન્સીલ ઓફ ઇન્ડિયા મુજબની છે. અ કાયદો હોમીયોપથીમાં મેડીકલ શિક્ષણ અને તેની પ્રેક્ટીસના વિકાસ માટે એક મજબુત પાયો પૂરો પાડે છે પરંતુ આ કાઉન્સિલના અમલીકરણમાં ઘણા અવરોધો અનુભવવામાં આવ્યા છે જેના કારણે મેડીકલ શિક્ષણમાં અને સાથે સાથે હોમીયોપથીની આરોગ્ય સેવાઓની ગુણવત્તામાં અનેક ગંભીર હાનિકારક અસરો ઉત્પન્ન થઇ હતી.
SD/GP/RP
(
પ્રધાનમંત્રીનું કાર્યાલય
પીએમએ નવીન કુમારને પુરુષોની ફ્રી સ્ટાઇલ 74 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ નવીન કુમારને બર્મિંગહામ CWG 2022માં પુરુષોની ફ્રી સ્ટાઇલ 74 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
"વધુ સિધ્ધિ આપણા કુસ્તીબાજોને આભારી છે. નવીન કુમારને ગોલ્ડ મેડલ જીતવા બદલ અભિનંદન. તેમનો અસાધારણ આત્મવિશ્વાસ અને ઉત્તમ ટેકનિક સંપૂર્ણ પ્રદર્શનમાં છે. તેમને આગામી પ્રયાસો માટે શુભેચ્છાઓ. #Cheer4India"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ પુનઃઉપયોગ કરી શકાય તેવા લોન્ચ વ્હીકલ ઓટોનોમસ લેન્ડિંગ મિશનનું સંચાલન કરનાર ISROની પ્રશંસા કરી
પ્રધાનમંત્રી શ્રી નરેન્દ્ર મોદીએ ખુશી વ્યક્ત કરી છે કે ISRO પુનઃઉપયોગી લોન્ચ વ્હીકલ ઓટોનોમસ લેન્ડિંગ મિશનનું સંચાલન કરે છે.
DRDO અને ભારતીય વાયુસેના દ્વારા જોડાયા ISRO એ 2 એપ્રિલ, 2023ના રોજ વહેલી સવારે એરોનોટિકલ ટેસ્ટ રેન્જ , ચિત્રદુર્ગ, કર્ણાટક ખાતે પુનઃઉપયોગી લૉન્ચ વ્હીકલ ઓટોનોમસ લેન્ડિંગ મિશન  સફળતાપૂર્વક હાથ ધર્યું.
ISRO દ્વારા ટ્વીટ થ્રેડ્સના જવાબમાં, પ્રધાનમંત્રીએ ટ્વીટ કર્યું;
"એક મહાન ટીમ પ્રયાસ. આ સિદ્ધિ આપણને ભારતીય પુનઃઉપયોગી લોન્ચ વ્હીકલની અનુભૂતિની એક ડગલું નજીક લઈ જાય છે.”
YP/GP/JD
(
મંત્રીમંડળ
મંત્રીમંડળે અંતરિક્ષ વિભાગ અંતર્ગત એક નવી કંપની સ્થાપવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે અંતરિક્ષ વિભાગ  અંતર્ગત એક નવી કંપનીની સ્થાપના કરવા માટે તેમની પૂર્વવર્તી મંજૂરી આપી દીધી છે. તેનો હેતુ ભારતીય અંતરિક્ષ સંશોધન સંસ્થાનના કેન્દ્રો અને ડીઓએસના સંલગ્ન એકમો દ્વારા હાથ ધરવામાં આવતા સંશોધન અને વિકાસના કાર્યોને વ્યવસાયિક બનાવવાનો છે.
મુખ્ય લાક્ષણિકતાઓ:
- ઉદ્યોગોને નાના ઉપગ્રહ ટેકનોલોજીનું હસ્તાંતરણ કે જ્યાં નવી કંપની ડીઓએસ/ઈસરો પાસેથી લાયસન્સ મેળવશે અને ઉદ્યોગોને પૂરક લાયસન્સ આપશે.
- ખાનગી ક્ષેત્ર સાથે સહયોગ કરીને નાના ઉપગ્રહ લોન્ચ વિહિકલ નું ઉત્પાદન;
- ઉદ્યોગો મારફતે પોલર એસએલવીનું ઉત્પાદન;
- પ્રક્ષેપણ અને એપ્લિકેશન સહિત અવકાશ આધારિત ઉત્પાદનો અને સેવાઓનું ઉત્પાદન અને માર્કેટિંગ;
- ઈસરોના કેન્દ્રો અને ડીઓએસના સંલગ્ન એકમો દ્વારા નિર્મિત ટેકનોલોજીનું હસ્તાંતરણ
- ભારત અને વિદેશ બંનેમાં કેટલીક સ્પીન ઑફ ટેકનોલોજી અને ઉત્પાદનોનું માર્કેટિંગ;
- અન્ય કોઇપણ વિષય કે જે ભારત સરકારને યોગ્ય લાગે તે.
RP
(Visitor Counter : 144
કાપડ મંત્રાલય
નેશનલ ઇન્સ્ટિટ્યૂટ ઓફ ફેશન ટેક્નોલોજી  દમણની 18મી શાખા શરૂ થઈ
આ શાખા ઉદ્યોગ અને એકેડેમિયા સાથે મળીને સંશોધન અને વિકાસ માટે પ્લેટફોર્મ પૂરું પાડશે
નેશનલ ઇન્સ્ટિટ્યૂટ ઓફ ફેશન ટેકનોલોજી  એ દમણ ખાતે એક શાખા શરૂ કરી છે. દેશભરમાં NIFT સંસ્થાની આ 18મી શાખા છે. NIFT દમણ દ્વારા ગયા સોમવારે  B.DES- ટેક્સટાઇલ ઇન્ડસ્ટ્રી ડિઝાઇન અને ફેશન મેનેજમેન્ટ ડિગ્રી વિદ્યાર્થીઓ માટે પ્રથમ ઓરિએન્ટેશન સત્રનું આયોજન કરવામાં આવ્યું હતું. કેન્દ્રીય કાપડ મંત્રી પિયુષ ગોયલ અને કેન્દ્રશાસિત પ્રદેશોના પ્રશાસક પ્રફુલ પટેલના નેતૃત્વમાં દાદરા અને નગર હવેલી તેમજ કેન્દ્ર શાસિત પ્રદેશ દમણ અને દીવના વહીવટીતંત્રના સહયોગથી આ શાખાની સ્થાપનાનું સ્વપ્ન સાકાર થયું.
આ પ્રસંગે NIFTના મહાનિદેશક શાંતમનુએ વિદ્યાર્થીઓએ તેમના શૈક્ષણિક જીવનમાં આગળ વધતી વખતે તેમના મૂળ સાથે જોડાયેલા રહેવાની અને નવા અર્થપૂર્ણ સંબંધો બનાવવાની જરૂરિયાત પર ભાર મૂક્યો હતો. કેન્દ્રીય કાપડ મંત્રી પિયુષ ગોયલ, પ્રશાસક પ્રફુલ પટેલ અને કેન્દ્રીય કાપડ સચિવ યુ.પી. શાંતમનુએ દમણ ખાતે NIFTની સ્થાપના માટે તેમના સતત સમર્થન અને માર્ગદર્શન બદલ સિંઘનો આભાર માન્યો હતો. આ પ્રસંગે તેમણે ફેશન એજ્યુકેશન ક્ષેત્રે NIFT દ્વારા કરાયેલી અભૂતપૂર્વ પ્રગતિ વિશે ટૂંકી માહિતી આપી હતી. તેમણે વિદ્યાર્થીઓ અને તેમના પરિવારોને NIFT પરિવારનો ભાગ બનવા બદલ અભિનંદન પાઠવ્યા હતા.
આ પ્રસંગે કેન્દ્રશાસિત પ્રદેશ પ્રશાસકોના સલાહકાર વિકાસ આનંદ અને દમણના કલેક્ટર તપસ્યા રાઘવ ઉપસ્થિત રહ્યા હતા. મુંબઈ NIFT ડિરેક્ટર પ્રો. ડૉ. પવન ગોડિયાવાલા અને દમણ NIFT ડિરેક્ટર  પ્રો. ડૉ. જોમિચન એસ. પટ્ટાથિલ પણ હાજર હતા.
પ્રથમ શૈક્ષણિક સત્રની સફળ શરૂઆતની ઉજવણી માટે કેન્દ્રશાસિત પ્રદેશના વહીવટીતંત્રના અધિકારીઓ અને દમણના ઉદ્યોગ પ્રતિનિધિઓએ પણ ઉદ્ઘાટન કાર્યક્રમમાં હાજરી આપી હતી.
આ શાળા નાની દમણના વરકુંડના મોટા ફળિયાના સરકારી એન્જિનિયરિંગ કોલેજ વિસ્તારમાં આવેલી છે. NIFT-દમણની સ્થાપના એવા નેતાઓના વિકાસ માટે કરવામાં આવી છે જેઓ દેશના ભવિષ્યમાં મૂલ્યવાન અને સક્ષમ યોગદાન આપશે. NIFT અભ્યાસક્રમ શૈક્ષણિક શ્રેષ્ઠતા, નેતૃત્વ કૌશલ્ય, સામાજિક જવાબદારી અને ઉભરતા ક્ષેત્રોમાં સર્વોચ્ચ આંતરરાષ્ટ્રીય ધોરણો સાથે સર્વગ્રાહી અભિગમને પ્રોત્સાહન આપવા માટે રચાયેલ છે. આ સંસ્થા દમણમાં પ્રવર્તમાન ઔદ્યોગિક ક્ષેત્રને એક માનવ સંસાધન બનાવીને લાભ કરશે જે સ્થાનિક ઉદ્યોગની પ્રશિક્ષિત માનવશક્તિની જરૂરિયાતમાં રહેલી ખામીઓને દૂર કરીને વિવિધ વૈશ્વિક સમુદાયોના એકબીજા સાથે જોડાયેલા પડકારોનો અસરકારક રીતે સામનો કરી શકે. આ કેમ્પસ સંશોધન અને વિકાસ માટે એક મંચ પણ પ્રદાન કરશે, ઉદ્યોગ અને શિક્ષણ વિભાગના સહયોગથી નવીન વાતાવરણનું નિર્માણ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 129